《菩提树》
明代·罗宾王

灵根渡海来，间关自天竺。荫此旃檀林，枝柯贞以肃。

日日荡其光，宁为造化育。回视梁唐春，荣枯成一宿。

百草皆有生，百草皆有欲。安得群物心，忘情若斯木。

作者简介：罗宾王，字季作。番禺人。明神宗万历四十三年（一六一五）举人，官南昌同知，告休归。明亡，清兵入广州，系置于狱，寻释之。有《散木堂集》、《狱中草》。清同治《番禺县志》卷四二有传。